Document ID: 32006R1859

32006R1859
L 358/30
JURNALUL OFÍCIAL AL UNIUNII EUROPENE
REGULAMENTUL (CE) NR. 1859/2006 AL COMISIEI
din 15 decembrie 2006
de stabilire a retribuției forfetare pentru fiecare fișă a exploatației agricole, pentru exercițiul contabil 2007, în cadrul rețelei de colectare de date contabile agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1),
având în vedere Regulamentul (CEE) nr. 1915/83 al Comisiei din 13 iulie 1983 privind anumite norme de aplicare referitoare la evidența contabilă în scopul stabilirii veniturilor exploatațiilor agricole (2), în special articolul 5 alineatul (3),
întrucât:
(1)
Articolul 5 alineatul (1) prevede că o retribuție forfetară este plătită de către Comisie statului membru pentru fiecare fișă a exploatației agricole completată în mod corespunzător, care i-a fost expediată în termenul menționat la articolul 3 din regulamentul respectiv.
(2)
Regulamentul (CE) nr. 118/2006 al Comisiei (3) stabilește valoarea retribuției forfetare pentru exercițiul contabil 2006 la 145 EUR pentru fiecare fișă a exploatației. Evoluția costurilor și repercusiunile acestora asupra cheltuielilor privind realizarea fișelor exploatației justifică o revizuire a acestei valori.
(3)
Măsurile prevăzute în prezentul regulament sunt conforme cu avizul Comitetului comunitar al rețelei de informații contabile agricole,
ADOPTĂ PREZENTUL REGULAMENT:
Articolul 1
Retribuția forfetară prevăzută la articolul 5 alineatul (1) din Regulamentul (CEE) nr. 1915/83 este stabilită la 148 EUR.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică pentru exercițiul contabil 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 decembrie 2006.

Labels: 2
6